钦定古今图书集成/理学汇编/学行典/第238卷 > 徐端臣
## 钦定古今图书集成/理学汇编/学行典/第238卷 > 徐端臣

按《绍兴府志》：“徐端臣，字正卿，萧山人。幼有异禀，日记
万言，事祖父母以孝闻。值岁饥，辄出粟平价，以济贫
乏。创社仓，修学宫，济病以药，赠死以棺，行宣遐迩。浙
东提举朱熹行部至县，特造其闾。后以子昉贵恩，补
登仕郎，转宣义郎。致仕，卒年八十三，赠银青荣禄大
夫、宁国郡公，赐额曰庆孝，免田百亩奉祀。”